### Beslutningstema

Der skal tages stilling til Tønder Kommunes låneoptagelse i 2025 i henhold til låneramme for 2024.

### Sagsfremstilling

Der er i forbindelse med regnskab 2024 foretaget en opgørelse af Tønder Kommunes låneramme for 2024. Opgørelsen er foretaget med baggrund i bekendtgørelse nr. 1714 af 21. december 2023 (Lånebekendtgørelsen)

Beslutningen om optagelse af lån skal være truffet af Kommunalbestyrelsen senest 31. marts 2025, og lånet skal være optaget senest 30. april 2025, ellers bortfalder låneadgangen.

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  | **Opgørelse af låneramme for 2024** | | | |  |  |
|  |  |  |  |  |  |  |
|  |  |  |  |  | 2024-priser |  |
|  | **Automatisk låneadgang:** |  |  |  |  |  |
|  | Energibesparende foranstaltning |  |  |  | 4.264 |  |
|  | Byfornyelse |  |  |  | 3.884 |  |
|  | Lån til betaling af ejendomsskat |  |  |  | 0 |  |
|  | Håndtering af overfladevand (Aktivitetsbåndet Tønder)  Nedskrivning fra 2023 - 2027 |  |  |  | -333 |  |
|  | **I alt** |  |  |  | **7.815** |  |
|  |  |  |  |  |  |  |
|  | **Regulering af låneramme 2024 - garanti til Klosterhallen  (KB-25.04.2024)** |  |  |  | **-2.303** |  |
|  |  |  |  |  |  |  |
|  |  |  |  |  |  |  |
|  | **Dispensation/deponeringsfritagelse** |  | **Dispensation** |  | **Lånemulighed       i h.t. forbrug** |  |
|  | Afslag på låneadgang 30.08.2023 |  | 0 |  | 0 |  |
|  |  |  |  |  |  |  |
|  | **I alt for dispensationer** |  | **0** |  | **0** |  |
|  |  |  |  |  |  |  |
|  | **Låneramme 2024 i alt** |  |  |  | **5.512** |  |
|  |  |  |  |  |  |  |

Tønder Kommune søgte i forbindelse med budgetlægningen for 2024 om lånedispensation fra lånepuljen på det ordinære anlægsområde men fik afslag. Der er i budgettet for 2024 budgetteret med en låneoptagelse på 5 mio. kr. Låneadgangen for 2024 er udnyttet fuldt ud ved låneoptagelse på 5,512 mio. kr. i 2025.

I henhold til den Økonomiske Politik 2023-2026 skal langfristet gæld pr. indbygger (ekskl. ældreboliglån og indefrosne feriemidler) altid ligge under 8.000 kr. pr. indbygger. Den langfristede gæld (ekskl. ældreboliglån og indefrosne feriemidler) ligger ultimo 2024 på 7.891 kr.  pr. indbygger. Hvis lånerammen for 2024 udnyttes, vil den samlede gæld som  konsekvens af ordinære afdrag, ultimo 2025 være faldet til 7.276 kr. pr. indbygger.

### Lovgrundlag

Bekendtgørelse nr. 1714 af 21. december 2023 (Lånebekendtgørelsen)

### Indstilling Fagchefen for Økonomi og Løn indstiller,

at der optages lån til 5,512 mio. kr. svarende til fuld udnyttelse af lånerammen for 2024,

at borgmesteren bemyndiges til på hjemtagelsestidspunktet at vælge det mest fordelagtige lån i sædvanlig lånesituation, og

at indstillingen videresendes til Kommunalbestyrelsen.

**Beslutning fra Økonomiudvalget, den 19. marts 2025, pkt. 10:**

Indstillingen anbefales.

Magnus Vestergaard deltog ikke i mødet.

### Beslutning

Indstillingen godkendt.